Kėdainių rajono savivaldybės tarybai

AIŠKINAMASIS RAŠTAS

DĖL KĖDAINIŲ RAJONO SAVIVALDYBĖS 2019 METŲ BIUDŽETO TVIRTINIMO
2019 m. kovo 1 d.

Kėdainiai
Parengto sprendimo projekto tikslai.  Vadovaujantis  Lietuvos Respublikos  biudžeto sandaros įstatymu ir  Lietuvos Respublikos 2018 metų valstybės biudžeto ir savivaldybių biudžeto  finansinių rodiklių  patvirtinimo įstatymu  Nr. XIII-1710,  patvirtinti 2019 metų savivaldybės biudžetą.
Sprendimo projekto esmė.  2019 m. planuojama gauti 53 119,2 tūkst. Eur  biudžeto  pajamų. Palyginus su 2018 m. planu minėtos pajamos didesnės 10,5 proc. arba 5 067,3 tūkst. Eur, o su patikslintu metiniu planu pajamos didesnės 0,7 proc. arba 349,7 tūkst. Eur. Palyginamomis sąlygomis (be ES ir VB lėšų investiciniams projektams) 2019 m. planuojama gauti 44 747,0 tūkst. Eur  biudžeto  pajamų. Palyginus su 2018 m. planu minėtos pajamos didesnės 5,3 proc. arba 2 255,0 tūkst. Eur, o su patikslintu metiniu planu pajamos mažesnės 2,3 proc. arba 1 055,2 tūkst. Eur (Lentelė Nr. 1). Savivaldybės savarankiškoms  funkcijoms vykdyti planuojama gauti 25 871,0 tūkst. Eur pajamų, kurios palyginus su 2018 m. planu didėja 2,2 proc. arba 550,0 tūkst. Eur. 2019 m. papildomai skirta             578,0 tūkst. Eur išlaidų pokyčiams: savivaldybių įstaigų darbuotojų darbo apmokėjimo įstatymui laipsniškai įgyvendinti, MMA (minimaliajai mėnesinei algai) padidinti iki 555 Eur, kultūros darbuotojų darbo užmokesčiui padidinti, pareiginės algos (atlyginimo) baziniam dydžiui padidinti ir sumažinta 28,0 tūkst. Eur t. y. perduotos lėšos VĮ Registrų centrui dėl neatlygintino duomenų teikimo. 
 Gyventojų pajamų mokesčio (GPM) dalis (procentais), tenkanti visų savivaldybių biudžetams 2017 m. buvo 78,14 proc., 2018 m. patvirtinta 82,82 proc., kurią sudaro pastovioji dalis – 78,45 proc., kintamoji dalis – 4,37 proc., o 2019 m. 46,88 proc., kurią sudaro pastovioji dalis – 42,78 proc., kintamoji dalis – 4,10 proc. GPM patvirtintas 2017 m. – 19 633,0 tūkst. Eur, 2018 m. −          23 508 tūkst. Eur, o 2019 m. planuojamas 24 053,0 tūkst. Eur, kas sudaro 45,3 proc. bendrų savivaldybės biudžeto pajamų. Dėl naujos mokesčių reformos, bei pajamų ir išlaidų pokyčių, keičiasi ir GPM procentinės dalys. Kiekvienai savivaldybei biudžetui skiriama GPM dalis (procentais), pagal kurią Valstybinė mokesčių inspekcija faktiškai gautas lėšas iš gyventojų pajamų mokesčio perveda savivaldybei. Kėdainių rajono savivaldybei finansinių rodiklių  patvirtinimo įstatymu patvirtinta 1,564 proc., 2018 m. buvo 1,562 proc.

1 pav. Gyventojų pajamų mokesčio  planas 2017–2019 m., tūkst. Eur

2018 m. patvirtintas ir 2019 m. planuojamas turto mokesčių planas − 1 439 tūkst. Eur. Lyginant su 2017 m. padidėjo 6,7 proc. arba 90 tūkst. Eur. Į Kėdainių rajono savivaldybės biudžetą gauta nekilnojamo turto mokesčio (NTM) pajamų suma daugiausiai priklauso nuo visų šalies mokesčių mokėtojų deklaruoto Kėdainių rajono savivaldybės teritorijoje turimo nekilnojamojo turto vertės, nuo savivaldybės tarybos sprendimais patvirtintų NTM tarifų bei suteiktų mokesčio lengvatų. Žemės mokesčio surinkimas priklauso nuo žemės vertės pasikeitimo, taip pat  nuo nuosavybę turinčių asmenų skaičiaus. 

2 pav. Turto mokesčio planas 2017–2019 m., tūkst. Eur

Specialios tikslinės dotacijos planuojama skirti 15 885,0 tūkst. Eur, kuri sudaro 29,9 proc. bendrų savivaldybės biudžeto pajamų. 
Specialią tikslinę dotaciją valstybinėms (valstybės perduotoms savivaldybei) funkcijoms atlikti skiria valstybės institucijos ir įstaigos, kuruojančios atitinkamas funkcijas. 2017 m. valstybinėms (valstybės perduotoms savivaldybei) funkcijoms atlikti  skirta  – 2 884,8 tūkst. Eur, 2018 m. – 3 168,4 tūkst. Eur, o 2019 m. – 3 657,5 tūkst. Eur.

3 pav. Specialios tikslinės dotacijos (valstybės deleguotų funkcijų)  planas 2017–2019 m., tūkst. Eur

Lyginant 2019 m. planą valstybinėms (valstybės perduotoms savivaldybei) funkcijoms atlikti su 2018 metais pirminiu planu, lėšų skirta 15,4 proc. arba 489,1 tūkst. Eur daugiau, o lyginant su metų pabaigoje patikslintu planu daugiau 10,3 proc. arba 340,2 tūkst. Eur (Lentelė Nr. 2).
Mokinio krepšeliui finansuoti 2017 m. skirta 10 633,1 tūkst. Eur, 2018 m. – 10 867,1 tūkst. Eur. Nuo 2018 m. rugsėjo 1 d. įvedus mokytojų, dirbančių pagal bendrojo ugdymo ir neformaliojo švietimo programas etatinį darbo apmokėjimą, pasikeitė mokinio krepšelio lėšų apskaičiavimo ir paskirstymo metodika ir tapo mokymo lėšų ugdymo reikmėms finansuoti apskaičiavimo, paskirstymo ir panaudojimo tvarkos aprašu.  2019 m. mokymų lėšų ugdymo reikmėms finansuoti planas 11 458,2 tūkst. Eur.

4 pav. Mokinio krepšelio ir ugdymo reikmėms finansuoti lėšų planas 2017–2019 m., tūkst. Eur
Kėdainių specialiosios mokyklos specialiųjų ugdymosi poreikių turintiems mokiniams  skirta 534,4 tūkst. Eur specialios tikslinės dotacijos, tai 6,7 proc. arba 38,5 tūkst. Eur mažiau nei 2018 m. 
Aplinkos apsaugos rėmimo specialiosios programos vykdymui pajamas planuoja savivaldybė. Biudžetiniais 2019 metais planuojama gauti 235 tūkst. Eur pajamų, iš jų: 185,0 tūkst. Eur už aplinkos teršimą, 25,0 tūkst. Eur medžiotojų plotų naudotojų mokesčio už medžiojamųjų gyvūnų išteklių naudojimą, 25,0 tūkst. Eur už valstybinius gamtos išteklius. Programos išlaidoms planuojama            350,6 tūkst. Eur, panaudojant 115,6 tūkst. Eur lėšų likutį 2018 m. gruodžio 31 d. (Sprendimo 12 priedas).
Pagal biudžetinių įstaigų paskaičiavimus pajamų už paslaugas planuojama gauti           1 621,0 tūkst. Eur: už ilgalaikio ir trumpalaikio materialiojo turto nuomą – 131,9 tūkst. Eur pajamų, už prekes ir paslaugas − 221,4 tūkst. Eur, už įmokas už išlaikymą švietimo, socialinės apsaugos ir kitose įstaigose − 1 267,7 tūkst. Eur. Išlaidos planuojamos 1 725,2 tūkst. Eur, panaudojant 104,2 tūkst. Eur lėšų likutį 2018 m. gruodžio 31 d.
2019 metais planuojama surinkti 865,0 tūkst. Eur vietinės rinkliavos už komunalinių atliekų tvarkymą. Lyginant su 2018 m. pajamos didėja 3,0 proc. arba 25,0 tūkst. Eur. Išlaidoms planuojama 1 030,6 tūkst. Eur, panaudojant 165,6 tūkst. Eur lėšų likutį 2018 m. gruodžio 31 d.
Visos biudžeto pajamos (be skolintų lėšų) su 2018 m. nepanaudotomis biudžeto pajamomis sudaro 59234,1 tūkst. Eur arba 16,4 proc. didesnės nei 2018 m. patvirtintos pajamos metų pradžioje.
2018 metais gautos savivaldybės biudžeto viršplaninės pajamos savarankiškoms funkcijoms vykdyti ir nepanaudotos biudžeto lėšos,  planuojamos įstaigų finansavimui, tiksliniam lėšų paskirstymui ir kreditoriniams įsiskolinimams už suteiktas paslaugas, atliktus darbus ir įsigytas prekes.    
Pagal suplanuotas pajamas atitinkamai planuojami asignavimai biudžetinėms įstaigoms  pagal rajono savivaldybės tarybos patvirtintas veiklos programas. Asignavimai biudžetinėms įstaigoms pagal  patvirtintas programas  paskaičiuoti  atsižvelgiant į  administracijos direktoriaus  2018 m. gruodžio 7 d. įsakymu Nr. AD-1-1403  patvirtintas išlaidų paskaičiavimo normas, 2018 m. rugsėjo 28 d. rajono savivaldybės tarybos sprendimu Nr. TS-153 patvirtintą 2018-2020 metų strateginio veiklos  plano pakeitimą ir Kėdainių rajono savivaldybės 2019–2021 m. strateginio veiklos plano projektą. Buvo sudaryta biudžeto projekto rengimo darbo grupė, kuri siūlo rajono Tarybai svarstyti  teikiamą  biudžeto projektą  (Lentelė Nr. 3).
2019 m. asignavimai ir jų pokyčiai, palyginti su 2018 m. patvirtintu planu, buvo nustatyti atsižvelgiant į 2018 m. įvykdymą, 2019 m. biudžeto pajamų prognozę ir nustatytus prioritetus, vadovaujantis patvirtintu Kėdainių rajono savivaldybės 2019 m. maksimalių asignavimų sritims/funkcijoms/programoms prognozuojamu planu.
2019 m. inžinerinių tinklų remontams ir plėtrai, įstaigų renovacijai ir remontams reikia        4 818,5 tūkst. Eur, iš jų 2 562,1 tūkst. Eur (su biudžetinėmis įstaigomis) daliniam dalyvavimui projektuose, finansuojamuose iš Europos Sąjungos ir kitos tarptautinės finansinės paramos, dėl kurių buvo priimti  rajono savivaldybės Tarybos sprendimai.
Savivaldybės skola kredito įstaigoms 2019 m. sausio 1 d. yra 3 958,8 tūkst. Eur ir sudaro 15,3 proc. planuojamų pajamų savarankiškoms funkcijoms vykdyti,  limitas  − 60 proc. Skola kredito įstaigoms lyginant su 2018 m. sausio 1 d. liko ta pati. 2019 m. planuojama 894,2 tūkst. Eur skirti ankstesniems skoliniams įsipareigojimams vykdyti. 
Finansinių rodiklių įstatymu savivaldybėms keliami reikalavimai dėl įsiskolinimo suvaldymo – savivaldybės 2020 m. sausio 1 d. įsiskolinimas (mokėtinos sumos) turi būti ne didesnės nei 2019 m. sausio 1 d. įsiskolinimą.
2019 metų lėšų poreikis, paskaičiuotas pagal normas ir programas, savarankiškoms  funkcijoms vykdyti yra 31 151,8 tūkst. Eur. Prognozuojamos pajamos suplanuotos 25 871 tūkst. Eur savarankiškoms funkcijoms vykdyti ir 73,0 tūkst. Eur materialiojo ir nematerialiojo turto realizavimo pajamos t. y. paskaičiuotos biudžeto išlaidos  didesnės 5 207,8 tūkst. Eur. Paskaičiuotos didesnės išlaidos dengiamos įstaigoms pritaikius mažinimo proc. ir 2018 m. gruodžio 31 d. apyvartos lėšų likučiu  (651,2+ 4 556,6 tūkst. Eur).
Nuo paskaičiuotų išlaidų pagal kriterijus asignavimai įstaigoms jų savarankiškoms funkcijoms vykdyti mažinami: kitoms išlaidoms – 20 proc. (651,2 tūkst. Eur). Atskiroms  programoms ir išlaidoms, kurios sudaro 12 839,1 tūkst. Eur mažinimo procentas netaikomas. Asignavimai darbo užmokesčiui (po mokesčių reformos ir priimtų teisės aktų) bendruose savivaldybės asignavimuose palyginamomis sąlygomis sudaro 48,4 proc., o 2018 m. sudarė 46,0 proc. Lyginant su 2018 m. darbo užmokestis palyginamomis sąlygomis padidėjo 10 proc. arba 2 624,2 tūkst. Eur, savarankiškoms funkcijoms vykdyti 16 proc. arba 2 044,5 tūkst. Eur. Darbo užmokesčio padidėjimui įtakos turėjo: savivaldybių įstaigų darbuotojų darbo apmokėjimo įstatymo laipsniškas įgyvendinimas, MMA (minimalios mėnesinės algos) padidėjimas, kultūros darbuotojų darbo užmokesčio padidėjimas, pareiginės algos (atlyginimo) bazinio dydžio padidėjimas, minimalių koeficientų šakučių padidėjimas, socialinių darbuotojų minimalių koeficientų šakučių padidėjimas 20 proc., papildomai skirta švietimo pagalbai ir valdymui, 5 proc. socialinių pedagogų darbo užmokesčiui (dėl prie pavojingų darbų priskirtų pareigybių), etatų ir stažų pasikeitimui. Metinis darbo užmokesčio fondas paskaičiuotas 12 mėnesių pagal atlyginimų šakučių minimumus, bet ne mažiau nei buvo skaičiuota 2018 metams su teisės aktų pakeitimais. 
Savivaldybės švietimo įstaigoms lėšos ugdymui planuotos vadovaujantis mokymo lėšų ugdymo reikmėms finansuoti apskaičiavimo, paskirstymo ir panaudojimo tvarkos aprašu. Vadovaujantis aprašu, paskaičiuotas lėšas ugdymo procesui organizuoti ir valdyti, švietimo pagalbai bei ugdymo finansavimo skirtumams sumažinti palyginus su valdymo ir švietimo pagalbos faktiniu pareigybių skaičiumi, lėšų trūkumas dengiamas 220,0 tūkst. Eur savivaldybės biudžeto lėšomis. (Lentelė Nr.4). 
Planuojami savivaldybės biudžeto asignavimai, įskaitant apyvartos lėšas –                  59 544,1 tūkst. Eur, palyginus su 2018 m. patikslintu planu didėja 4,7 proc. arba  2 661,6 tūkst. Eur, iš jų savarankiškoms funkcijoms vykdyti didėja 6,8 proc. arba 2 058,5 tūkst. Eur (Lentelės Nr. 5, Nr. 6, Nr.7).  

 2019 m. planuojamos išlaidos pagal programas bendrose išlaidose sudaro: 01 Švietimas ir ugdymas 40,1 proc., 02 Sveikatos apsauga 1,6 proc., 03 Socialinės apsaugos plėtojimas 14,2 proc., 04 Kūno kultūros ir sporto plėtra 1,3 proc., 05 Kultūros veiklos plėtra 5,7 proc., 06 Kultūros paveldo išsaugojimas, turizmo skatinimas ir vystymas 6,4 proc., 07 infrastruktūros objektų  priežiūra ir plėtra 10 proc., 08 Aplinkos apsauga 9,2 proc., 09 Žemės ūkio plėtra ir melioracija 1 proc., 10 Parama verslui ir verslo plėtra 0,1 proc., 11 Savivaldybės valdymo tobulinimas 10,4 proc.
[image: image5.png]= Svietimas ir ugdymas

= Sveikatos apsauga

= Socialinés apsaugos pltojimas

= Kano kultaros ir sporto plétra

= Kultdiros veiklos plétra

= Kultiiros paveldo i¥saugojimas, turizmo
skatinimas bei vystymas

= Infrastruktaros objekty priefidra ir plétra

= Aplinkos apsauga

» Zemés tkio plétra ir melioracija

« Parama verslui ir verslo plétra

» Savivaldybés valdymo tobulinimas




5 pav. 2019 m. išlaidų  planas pagal programas, proc.
2019 m. planuojamos išlaidos pagal funkcijas bendrose išlaidose sudaro: Švietimas – 40,7 proc. (2018 m. – 39,8 proc.), Socialinė apsauga  ‒ 13,8 proc. ( 2018 m. – 12,4 proc.), Ekonomika  – 11,8 proc. (2018 m. – 18 proc.)  Poilsis, kultūra ir religija – 9,8  proc. (2018 m. – 8,5 proc.), Aplinkos apsauga – 9 proc.  (2018 m. – 7,6 proc.), Bendros valstybės paslaugos – 7,7 proc. (2018 m. – 6,9 proc.), Būstas ir komunalinis ūkis – 4,1 proc. (2018 m. – 4,0 proc.), Sveikatos priežiūra – 1,6 proc. (2018 m. − 1,3 proc.) Viešoji tvarka ir visuomenės apsauga – 1,4 proc. (2018 m. − 1,4 proc.).

6 pav. 2019 m. išlaidų  planas pagal funkcijas, proc.


2019 metais (be Aplinkos apsaugos programos ir investicijų programos) iš savivaldybės savarankiškoms funkcijoms vykdyti lėšų planuojama įsigyti turto už 368,4 tūkst. Eur (automobilį, ūkio techniką ir inventorių, kondicionierius, kompiuterinę, programinę įrangą).
Lėšų poreikis (jeigu sprendimui įgyvendinti reikalingos lėšos): 2019 metų planuojamos Kėdainių rajono savivaldybės biudžeto pajamos.


Laukiami rezultatai. Savivaldybės biudžetas bus teisinis pagrindas asignavimų valdytojams jų veiklai  ir programų vykdymui.
Numatomo teisinio reguliavimo poveikio vertinimas*

	Sritys
	Numatomo teisinio reguliavimo poveikio vertinimo rezultatai

	
	Teigiamas poveikis
	Neigiamas poveikis


	Ekonomikai
	
	

	Finansams
	2019 m. planuojama gauti į savivaldybės biudžetą         53 119,2 tūkst. Eur pajamų 
	

	Socialinei aplinkai
	
	

	Viešajam administravimui
	
	

	Teisinei sistemai
	
	

	Kriminogeninei situacijai
	
	

	Aplinkai
	
	

	Administracinei naštai
	
	

	Regiono plėtrai
	
	

	Kitoms sritims, asmenims ar jų grupėms
	
	


* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

 Biudžeto ir finansų  skyriaus vedėja                                                                             Jolanta Sakavičienė
